kardosdrur/scandi-wiki huggingface dataset:
Jacqueline

Jacqueline er et pigenavn, der er en engelsk/fransk variant af Jakobine med oprindelse i drengenavnet Jakob. Dette stammer fra hebraisk og betyder "den der fatter om hælen". 

Navnet har også kortformerne Jackie og Jacky samt varianten Jacquelyn, og næsten 700 danskere bærer én af de fire versioner ifølge Danmarks Statistik.  

Kortformene Jackie og Jacky bæres også af mænd.

Kendte personer med navnet 
Jacqueline Bisset, engelsk skuespiller
Jacqueline Boyer, fransk sanger og skuespiller
Jacqueline Kennedy, amerikansk præsidentfrue
Jacqueline du Pré, engelsk cellist

Navnet anvendt i fiktion 
Jacqueline Bouvier er en figur fra tv-tegnefilmene om The Simpsons.
Jackie Taylor er en figur i tv-serien Beverly Hills 90210, spillet af Ann Gillespie.Nurse Jackie'' er en amerikansk tv-serie.

Noter 

Pigenavne
Marserne (Tyskland)

Marserne var en lille germansk stamme, der ikke må forveksles med marserne i Italien. De germanske marsere boede i et område mellem floderne Rhinen, Ruhr og Lippe i den vestlige del af det nuværende Tyskland.

Historie

Den romerske historiker Tacitus nævner marserne flere gange, især i forbindelse med feltherren Germanicus' bedrifter. De deltog i en koalition ledet af den cheruskiske høvding Arminius, og det var denne koalition, der i år 9 udslettede tre romerske legioner i slaget i Teutoburgerskoven. Germanicus så det som sin opgave at få hævn for nederlaget, og han invaderede marsernes land i år 14 med 12.000 legionærer, 26 kohorter med hjælpetropper og 8 kavaleriafdelinger. Marserne havde netop afsluttet festen for deres gudinde Tanfana, og de var i følge Tacitus alt for berusede til at sanse at forsvare sig mod romerne, og resultatet blev en massakre. I sine Annales skriver han, at et område på 50 romerske mil blev lagt øde med ild og sværd, og at "Intet køn, ingen alder blev sparet".

Der fulgte andre romerske blodbade, blandt andet blev chatterne overfaldet i foråret i år 15, og det ophidsede de germanske stammer så meget, at de for en stund lagde de indbyrdes stridigheder på hylden og holdt sammen for at slå romerne tilbage. Efter yderligere to års krig opgav romerriget at flytte sine grænser frem til Weser-floden, og i de følgende århundreder kom grænsen til at gå langs Rhinen. 

De overlevende marsere indgik formentlig i det frankiske folk, og de er ikke nævnt særskilt i senere optegnelser.

Der er stadig adskillige bynavne i Tyskland, der henviser til marserne, blandt andet Marsberg og Obermarsberg i det østlige Nordrhein-Westfalen og Volkmarsen i det nordlige Hessen.

Sprog
Marsernes sprog hørte til de weser-rhein-germanske sprog, og disse sprog smeltede efterhånden sammen til det frankiske sprog, i takt med at de små stammer i området sluttede sig sammen og blev kendt som frankerne.

Litteratur
Tacitus, Germania
Tacitus, Annales.

Noter

Germanske stammer
Team High End Sport

Team High End Sport var et dansk cykelhold, og var dengang Danmarks eneste DCU Dame hold. Holdet blev skabt med baggrund i Fredericia Cycle Clubs damehold fra 2008. Efter afslutningen af sæsonen 2009 blev holdet nedlagt.

Etablering 
Fredericia Cycle Club havde allerede i 2008 ambitioner om at skabe Danmarks bedste cykelhold for kvinder. Flere talenter kom til klubben og der blev kørt gode resultater hjem. Klubben ville mere og i samarbejde med firmaet High End Sport der allerede bl.a. sponsorede et løbehold, gik de i gang med planerne om at skabe Danmarks eneste DCU Dame hold der også skulle køre internationale UCI løb.

Så i starten af januar 2009 blev det officielt at Team High End Sport var en realitet. Man gik i gang med sammensætte holdet, og den 5. april 2009 blev de nye ryttere og cykeltrøjer præsenteret ved et stort show på Tøjhuset i Fredericia..

Den 13. juli 2009 blev holdet ramt af en tragedie da holdets rytter Jette Fuglsang styrtede og omkom under en træningstur i de franske alper.

Nedlæggelse 
I september 2009 var der en del uro omkring holdet. Løbsdirektør Thierry Muraour stoppede den 11. september på holdet med omgående virkning, da man ikke kunne blive enige om den fremtidige strategi. Dagen efter meddelte holdet så at man havde tilknyttet Flemming Riis Petersen som løbsmanager for sæsonen 2010. Han udtalte i den forbindelse at de så frem til den nye sæson, hvor der igen skulle køres internationale løb. Men præcist 17 dage kom der helt andre meldinger fra holdet. Sportsdirektør Michael Guldborg meddelte at holdet lukkede med udgangen af 2009, da man ikke kunne finde grundlaget for at videreføre Team High End Sport i 2010.

Eksterne henvisninger 
 Team High End Sports officielle side 
 Fredericia Cykle Clubs hjemmeside

Referencer 

Ophørte cykelhold fra Danmark
Etableret i 2008
Ophørt i 2009
Sport i Fredericia
The phantom of Manhattan

The phantom of Manhattan er en roman af Frederick Forsyth, udgivet på engelsk i 1999.

Bogen er en videredigtning af The Phantom of the Opera, og foregår i Paris og New York i 1906. Den handler om pengemagnaten Erik Muhlheim, der er the phantom of the opera - operafantomet. Efter episoden i operaen i Paris er han flygtet til New York, hvor han ved hjælp af sin stedfortræder Darius, og drevet af deres fælles kyniske og brutale kærlighed til penge, rejser sig fra slummen, og ender som et af de rigeste mennesker i USA. Han holder sig skjult på grund af sit vansirede ansigt, og optræder kun med Darius som mellemmand, eller, en sjælden gang, maskeret.

Bogen er speciel i sin opbygning, fordi den ikke betragtes fra en alvidende fortællers synsvinkel eller én jeg-personsfortæller, men fortælles af en række forskellige jeg-personer.

Romaner fra England
Litteratur i 1999
Eddie Irvine

Edmund "Eddie" Irvine, Jr. (født 10. november 1965 i Newtownards, County Down) er en tidligere professionel racerkører fra Nordirland.

Irvine begyndte sin karriere i 1983 og kørte fra 1988 i Formel 3, hvorefter han avancerede til Formel 3000 i 1989. Han debuterede i Formel 1 i 1993, hvor han kørte for Jordan. Sammen med Michael Schumacher blev han i 1996 hentet til Ferraris hold. Hans mest succesrige sæson var 1999, hvor han vandt fire løb. I 2000 forlod han Ferrari til fordel for Jaguar Racing-teamet. Han sluttede karrieren i 2002.

Eksterne henvisninger 

 

Personer fra Irland
Motorsportsfolk
Filippo Simeoni

Filippo Simeoni (født 17. august 1971) er en italiensk tidligere landevejscykelrytter. Hans vigtigste sejre er de to etaper han vandt i Vuelta a España i 2001 og 2003.

I 2001 på etapen han vandt i Vueltaen, stoppede han lige før mål og bar cyklen over mållinjen, dette for at ære ofrene efter terrorangrebet 11. september 2001. Senere fik han en bøde for dette af det internationale cykelforbund.

Simeoni er siden kendt for sine offentlige tvister med Lance Armstrong. Simeonis læge Michele Ferrari var også Armstrongs læge. Simeoni vidnede i retten at Dr. Ferrari havde foreskrevet dopingmidler som EPO og væksthormoner til ham i 1996 og 1997. I 2001 og 2002 blev Simoni suspenderet for at have brugt doping.

Efter at Simeoni stod frem med beskyldninger mod Michele Ferrari, kaldte Lance Armstrong Simeoni en løgner, og der har senere været en isfront mellem dem.

I 2008 vandt han det italienske mesterskab i landevejscykling. Lige før Giro d'Italia 2009 indleverede han mestertrøjen i protest mod at hans hold (Ceramica Flaminia-Bossini Docce) ikke fik deltagelse. Han blev senere udelukket i fire måneder af det italienske cykelforbund for denne handling.

Referencer

Eksterne henvisninger 

 

Mandlige cykelryttere fra Italien
Egon Aagaard

Egon Aagaard (25. juli 1941 i København – 19. august 1984) var en dansk harmonikaspiller og skuespiller.

Aagaard udgjorde fra 1970 den ene tredjedel af Balkan-trioen, der desuden talte John Ravn og Peter Bastian. Året efter dannede han en ny trio sammen med sangeren Herman og Kim Skovbye. De optrådte bl.a. på landets gågader og udgav albummet The Road Out i 1978. Samme år indstillede Aagaard karrieren.

Han er begravet på Assistens Kirkegård i København.

Filmografi 
 Da Svante forsvandt (1975)
 Matador (1978-1981)
 Næste stop - Paradis (1980)

Eksterne henvisninger 
 
 

Harmonikaspillere
Skuespillere fra Danmark
Anne Grete Hilding

Anne Grethe Hilding (født Christensen, 21. februar 1924 i København, død 27. januar 2007) var en dansk skuespiller.

Anne Grete Hilding blev uddannet fra De Frederiksbergske Teatres Elevskole og debuterede under elevtiden som Lisbeth i Erasmus Montanus. Gennem fire år var hun tilknyttet Aarhus Teater, men vendte tilbage til hovedstaden og var ansat ved bl.a. Nygade Teatret, Nørrebros Teater, ABC Teatret og Dansk Skolescene, ligesom hun ofte medvirkede i Radioteatret. 

Hun var gift med skuespiller Knud Hilding og er begravet på Søllerød Kirkegård.

Hun nåede også at blive anerkendt for sin malerkunst. I 1976 startede hun med at udstille olie- og akvarelmalerier som autodidakt. Hun blev anerkendt og blåstemplet som billedkunstner, da hun to gange udstillede på Charlottenborg Efterårsudstilling og var med i kunstnersammenslutningen Charlottenborg malerne helt frem til sin død.  Hun udstillede mange steder i Danmark og i et utal af kunstforeninger.

Filmografi 
 Op med lille Martha (1946)
 Vesterhavsdrenge (1950)
 Kærlighedsdoktoren (1952)
 Kriminalsagen Tove Andersen (1953)
 Kongeligt besøg (1954)
 Himlen er blå (1954)
 Far laver sovsen (1967)
 Romantik på sengekanten (1973)
 Da Svante forsvandt (1975)
 Sømænd på sengekanten (1976)
 En by i provinsen (tv-serie, 1977-1980)
 Kurt og Valde (1983)
 Ved vejen (1988)

Eksterne henvisninger 
 
 

Skuespillere fra Danmark
Søllerød Kirkegård

Søllerød Kirkegård er en dansk kirkegård, der er beliggende i Søllerød tæt ved Søllerød Sø. Søllerød Kirke er beliggende på kirkegårdens østlige side.

Kirkegårdskapellet er tegnet af Holger Rasmussen og opført 1907.

Kirkegården drives i dag af Rudersdal Kommune.

Kendte begravet på Søllerød Kirkegård 

 Julius Christian Aschengreen
 P.A. Fisker
 Emilius Bangert
 Wagn Benneballe
 Jenny Blicher-Clausen
 Svend Erik Bjerg
 Vilhelm Boye
 Steen Bramsen
 Ebba Breda
 Aage Brodersen
 Bo Christensen
 Hedvig Collin
 Christine Deichmann
 Bertha Dorph og N.V. Dorph
 Thorvald Ellegaard
 Thora Esche
 Frederik Fabritius
 Kay Fisker
 Margherita Flor
 Julius Folkmann
 Christian Førslev
 Verner Goldschmidt
 Axel Grandjean
 Niels Steen Gundestrup
 Carl Henckel
 Bent Henius
 Anne Grete Hilding
 Lilli Holmer
 Linda Holmer
 Knud Hovaldt
 C.L. Ibsen
 Jørgen Ifversen
 Anne Jerichow
 Hans Klenow
 Terkel Kleve
 Per Knutzon
 Eik Koch
 George Kringelbach
 Lilly Lamprecht
 Morten Lange
 Elna Lassen
 Flemming Lassen
 Severin Lauritzen
 Carl Lehmann
 Flemming B. Muus
 Varinka Muus
 Axel R. Møller
 Morten Nielsen
 Zakarias Nielsen
 Christian Nøkkentved
 Axel Olrik
 Emil Reesen
 Morten Reesen
 Claus Rode
 Palle Rosenkrantz
 Ulla Rubinstein
 Frederik Schack-Jensen
 Kim Schumacher
 Georg Bernadotte Sehested
 Ole Stephensen
 Søren Strømberg
 Thyge Thygesen
 Poul-Henrik Trampe
 Jan Uhre
 Stig Vendelkær
 Bjørn Wiinblad
 August Winding
 Aage Winther-Jørgensen
 Lulu Ziegler
 Hermann Zobel
 Carl Aarsleff

Eksterne henvisninger 
 Folder om Ruderdals kirkegårde (2010)
 
 Kirkegårde hos Ruderdals Provsti
 Begravelse og bisættelse  hos Søllerød Kirke

Kirkegård
Kirkegårde i Danmark
Flughafen Berlin-Tegel

Flughafen Berlin-Tegel "Otto Lilienthal", også benævnt Berlin-Tegel Airport (IATA: TXL, ICAO: EDDT), var den vigtigste internationale lufthavn i Berlin, Tyskland. Den ligger i Tegel i Reinickendorf-distriktet. I 2008 betjente lufthavnen over 14.530.000 passagerer, hvilket gjorde den til den største af lufthavnene i Berlin. Lufthavnen lukkede i oktober 2020, og blev afløst af Berlin-Brandenburg International Airport står klar. Oktober 2020 lettede det sidste kommercielle fly fra Tegel mod München.

Historie 
Området i Tegel blev i 1930 åbnet til brug for raketaffyringer. Under blokaden af Berlin blev der opført en lufthavn på stedet. På under 2 måneder havde man bygget færdigt, og kunne i december 1948 præsentere Europas længste landingsbane (2,428 m) som et alternativ til Tempelhof Lufthavn, der blev brugt under luftbroen.

Først i 1960 påbegyndtes civil lufttrafik fra lufthavnen. Det var Air France, der som det første selskab flyttede sine flyvninger fra Tempelhof til Tegel. Dette var primært fordi den lange landingsbane i Tegel kunne håndtere de nye jetfly som Boeing 707 og Douglas DC-8 med fuld last.

Eksterne henvisninger 
 
 Berlin Tegel Airport officiel site 

Flughafen Berlin-Tegel
Tegel
Ophørt i 2020
Nedlagte lufthavne i Tyskland
Walt Disney World Resort

Walt Disney World Resort (også kendt som Disney World) er verdens største forlystelseskompleks og er beliggende i Orlando, Florida, USA. Komplekset består af fire temaparker, to vandparker, 23 hoteller og en lang række resturanter, butikker og underholdningtilbud. I alt dækker parkerne et område på 120 km² – et areal på størrelse med Samsø.

Walt Disney World Resort består af 
 Magic Kingdom
 Epcot
 Disney's Hollywood Studios
 Disney's Animal Kingdom
 Disney's Typhoon Lagoon
 Disney's Blizzard Beach
 Downtown Disney
 ESPN Wide World of Sports
 Disney's BoardWalk

Se også 
 Walt Disney
 Disneyland

Forlystelsesparker i USA
Bygninger, konstruktioner og anlæg i Florida
Walt Disney Parks and Resorts
Carsten Bruun

Carsten Bruun (født 24. november 1953 i Holte) er en dansk politiker, der fra 2002 til 2009 var borgmester i Samsø Kommune, valgt for Venstre.

Bruun er uddannet i kommunal administration og har arbejdet med skat og inkasso hos Søllerød Kommune fra 1972. Han kom i 1981 til Samsø Kommune, hvor han var ansat frem til 2002, senest som personalechef.

Hans politiske karriere begyndte i 2001, da han stillede op til kommunalvalget for Venstre og senere blev valgt som borgmester. Han sad til 31. december 2009.

Borgmestre fra Venstre
Personer fra Samsø
Borgmestre fra Samsø
Flughafen Hamburg

Flughafen Hamburg, også benævnt Hamburg Airport eller Flughafen Hamburg-Fuhlsbüttel (IATA: HAM, ICAO: EDDH), er den internationale lufthavn i byen Hamborg, Tyskland, og ligger i kvarteret Fuhlsbüttel 8,5 kilometer nord for byens centrum. Det er den ældste aktive og femtestørste lufthavn i Tyskland. I 2008 betjente lufthavnen 12.838.205 passagerer.

Baner 
Start- og landingsbaner, rullebaner og forpladser er i stand til at håndtere Airbus A380, selv om der ikke er planlagt ruter med flyet. Flughafen Hamburg er desuden nød- og omdirigeringslufthavn for Flugplatz Hamburg-Finkenwerder, hvor Airbus-fabrikken i Tyskland holder til.

Eksterne henvisninger 
 Flughafen Hamburg officiel site 

Transport i Hamborg
Hamburg, Flughafen
Etableret i 1911
Jens Erik Jørgensen

Jens Erik Jørgensen (født 26. april 1942) er en dansk økonom og politiker, der fra 2002 til 2006 var borgmester i Silkeborg Kommune og fortsat fra 2006 til 2008 i den udvidede kommune, valgt for Det Konservative Folkeparti.

Jørgensen er uddannet cand.oecon. fra Aarhus Universitet og har bl.a. været ansat som systemkonsulent i IBM og som direktionssekretær i Jyske Bank. Senest var han lektor i matematik og økonomi ved Silkeborg Handelsskoles HHX-uddannelse og ekstern underviser i erhvervsøkonomisk optimering ved Handelshøjskolen, Aarhus Universitet. 

Hans politiske karriere begyndte i 1981, da han blev valgt til Silkeborg Byråd. Han har gennem en periode været formand for Teknisk Udvalg og gennem  to perioder været formand for børne- og undervisningsudvalget i kommunen. Han blev borgmester efter kommunalvalget 20. november 2001 ved at indgå en opsigtsvækkende konstituering udenom den traditionelle samarbejdspartner Venstre. I stedet blev han støttet af SF og Socialdemokraterne. Sidstnævnte afgav magten i byen efter at have haft den siden 1954. I sin anden periode som borgmester - nu for den nye storkommune - blev han støttet af alle byrådets partier. 

Borgmestre fra Det Konservative Folkeparti
Borgmestre i Silkeborg
Økonomer fra Danmark
Lærere fra Danmark
Jens Bigum

Jens Jørgen Bigum (født 28. juli 1938 i Gislum ved Aars) er en dansk erhvervsleder. 

Bigum er uddannet cand.agro. fra Den Kongelige Veterinær- og Landbohøjskole i 1965 og HD i organisation i 1970.

Som nyuddannet blev han ansat som fuldmægtig i direktionen i Oxexport på Axelborg, men kom i 1970 til Mejeriselskabet Danmark, først som organisationschef. I 1972 blev han økonomidirektør, og i 1987 blev han medlem af koncernledelsen. Han blev vicedirektør i 1989 og administrerende direktør i 1992. Under hans ledelse fusionerede virksomheden to gange – først i 1998 med Kløver Mælk, dernæst i 2000 med svenske Arla. Han blev den første administrerende direktør i det nye selskab, Arla Foods. Han gik på pension i 2004.

Bigum har i dag et begrænset antal bestyrelsesposter, bl.a. er han formand for bestyrelsen for Aarhus Universitet og for Scan Energy, medlem af bestyrelsen for BBH (et datterselskab i Carlsberg Breweries) og Toms Gruppens Fond. 1993 blev han Ridder af Dannebrog.

Erhvervsfolk fra Danmark
Agronomer fra Danmark
Riddere af Dannebrog
Personer i Kraks Blå Bog
Arla Foods
Kløver Mælk

Kløver Mælk a.m.b.a var et dansk mejeriselskab, der havde hovedsæde i Fredericia og bl.a. 

Kløver Mælk blev grundlagt i 1971 og var oprindeligt blot et markedsføringssamarbejde. Selskabet blev fusioneret med MD Foods 1. marts 1999 med virkning fra 28. september 1998. Årsagen var flere års intens priskrig. 

I 1997 havde Kløver Mælk en markedsandel på ca. 40% på mælk og ca. 20% på ost. I 1990 beskæftigede virksomheden 12.000 ansatte og var landets 6. største fødevareproducent. Kløver Mælk leverede bl.a. til Dansk Supermarkeds butikker.

MD Foods og senere Arla Foods valgt efterfølgende at bibeholde Kløver-navnet på visse produkter, f.eks. yoghurt.

Fusionen mellem Kløver Mælk og MD var i samtiden omdiskuteret, idet det nye mejeri med en markedsandel på 90 procent nærmest havde  monopol.

Kilder
 Konkurrencestyrelsen om fusionen

Etableret i 1971
Mejerier i Danmark
Ophørt i 1998
Virksomheder i Fredericia
Arla Foods
Andelsselskaber i Danmark
Flugplatz Hamburg-Finkenwerder

Flugplatz Hamburg-Finkenwerder, også benævnt Hamburg Finkenwerder Airport , er en privat lufthavn i Hamborg, Tyskland, i kvarteret Hamburg-Finkenwerder 10 kilometer syd-vest for byens centrum på grænsen af Elben. 

Den er ejet af Airbus, og det er her, at bl.a. alle Airbus A380-fly bliver malet inden levering.

Eksterne henvisninger 

Transport i Hamborg
Hamburg-Finkenwerder, Flugplatz
Flughafen Stuttgart

Flughafen Stuttgart, også benævnt Stuttgart Airport (IATA: STR, ICAO: EDDS), er den internationale lufthavn i byen Stuttgart, Tyskland, og ligger lidt over 10 km sydvest for byens centrum.

Det er den syvendestørste lufthavn i Tyskland.

Eksterne henvisninger 

 Flughafen Stuttgart officiel site 

Stuttgart, Flughafen
Etableret i 1936
Stuttgart, Flughafen
Virksomheder i Stuttgart
Fastelavnssoldater

Traditionen med at gå fastelavnssoldat er speciel for det østjyske område. Fastelavnssoldater besøger ved fastelavn hver gård og hvert hus i f.eks. et pastorat. I Todbjerg-Mejlby pastorat ved Aarhus har man vidnesbyrd om fastelavnssoldaterne helt tilbage til begyndelsen af 1900-tallet. Men man mener den kan spores helt tilbage til midten af 1800-tallet, hvor den måske opstod under inspiration af krigen med Tyskland i 1848 (Treårskrigen), hvor General Olaf Rye og hans soldater holdt til netop her på egnen. 

Formålet med at gå soldat er at samle penge ind til den fest, som afholdes fastelavnsmandag, og som alle skolebørn i de besøgte husstande inviteres til. Festen begynder med indmarch, hvor hærene synger hver deres sange. Derefter er der tøndeslagning for alle børnene, og resten af aftenen er der fest. Et eventuelt overskud fra festen deles ligeligt mellem årets soldater. Det er typisk børn fra 3.-7. klasse, der går soldat. 

Ved hvert hus eller gård, der besøges, synger hæren en sang for beboerne, som så naturligvis forventes at lægge en skærv eller to i hærens kasse. Derefter synger soldaterne en takkesang og indbyder samtidig til festen. Og så går turen videre til næste hus på ruten.

Rangorden 
I hæren gælder en fast rangorden: 
 – Kongen er den ældste og er den, der har længst anciennitet som soldat. Kongen er leder af hæren. Hans/hendes familie sørger for middag og eftermiddagsfortæring for hæren lørdag eller søndag.
 – Prinsen er den næstældste. Prinsen er næstkommanderende. Hans/hendes familie sørger for middag og eftermiddagsfortæring for hæren lørdag eller søndag. 
 – Bajadsen er den tredjeældste. Han/hun har ansvaret for pengekassen og er klædt ud som klovn.
 Fanebæreren er den fjerdeældste. 
 Første og Anden General (hhv. femte- og sjetteældste) har til opgave at holde orden i geledderne. 
 Resten er menige. Alle, med undtagelse af Fanebæreren, bærer træsværd, og alle, med undtagelsen af bajadsen, skal være iført skråbånd og blå skråhue. Skråbåndet går over højre skulder. Alle soldaterne bliver iført ens skråbånd og skråhuer, der er blevet syet af egnens flittige ”sypiger”.

Rangordenen varierer fra landsby til landsby. Det samme gør uniformerne.

Festen 
Festen har udviklet sig igennem tiden. Også i forskellige retninger igennem tiden. Men fælles for dem er som regel indmarch og dans med de piger som fastelavnsdrengene selv inviterer i tiden op til festen. Dansen er ikke en bestemt i alle landsbyer, men i Vitten er det "Maries bryllup" som danses med et lokalt orkester på 3 mand. Der er som regel også andre lege med som ballondans, stoledans og en række andre sanglege.

Kilde: Sognebladet for Todbjerg og Meljby - Februar 2009.

Traditioner
Bent Grasten

Bent Grasten (født Petersen 2. januar 1925, død 8. oktober 2004) var en dansk manuskriptforfatter, der sammen med Kirsten Stenbæk, har skrevet manuskript til filmene Lenin, din gavtyv! fra 1972 og Kærlighed ved første desperate blik fra 1994. Han er far til filmproducenten Regner Grasten og bror til skuespilleren/komikeren Kjeld Petersen.

Eksterne henvisninger 
 
 

Manuskriptforfattere fra Danmark
Dansksprogede forfattere fra Danmark
Flughafen Karlsruhe/Baden-Baden

Flughafen Karlsruhe/Baden-Baden, også benævnt Baden-Airpark (IATA: FKB, ICAO: EDSB), er en international lufthavn ved byen Söllingen i delstaten Baden-Württemberg i Tyskland, 40 km syd for Karlsruhe, 15 km vest for Baden-Baden og 55 km nord for Strasbourg i Frankrig.

Historie 
Lufthavnen var fra 1953 til 1993 en canadisk militær lufthavn med den militære betegnelsen "CFB Baden-Söllingen". I 1997 lettede det første charterfly og året efter i 1998 afgik det første fly i fast rutetrafik. Siden de første afgange skete der meget. De store lavprisselskaber Ryanair og Air Berlin (stoppet i 2017) startede en masse ruter, ligesom chartertrafikken steg markant.

I 2008 betjente lufthavnen 1.153.017 passagerer, var den andenstørste lufthavn i Baden-Württemberg (efter Stuttgart) og nummer 18 på listen over antal passagerer i hele Tyskland.

Eksterne henvisninger 

 Baden Airpark officiel site 

Lufthavne i Tyskland
Flughafen Karlsruhe/Baden-Baden
Luftfart i Baden-Württemberg
Flughafen Karlsruhe/Baden-Baden
Absolute Let's Dance opus 11

Absolute Let's Dance opus 11 er en kompilation i serien Absolute Dance udgivet i 1996 af EVA Records.

Sangliste (CD) 
 Everything But The Girl: "Missing (Remix – Todd Terry)" 
 Me & My: "Baby Boy (Flex Club Mix) (Remix – Hartmann & Langhoff)" 
 2 Unlimited: "Do What's Good For Me (Edit)" 
 Molella: "If You Wanna Party (Featuring – The Outhere Brothers) (Remix – Aladino)" 
 Corona: "I Don't Wanna Be A Star (Remix – Lee Marrow)" 
 Magic Affair: "Energy Of Light (Radio Mix)" 
 Scooter: "Back In The U.K. (Radio Version)" 
 DJ Bobo: "Freedom (Radio Version)"
 Herbie: "Big Funky Dealer (Radio Version)" 
 The Original: "B 2 Gether (Remix – Dancing Divaz)"
 Alex Party.: "Wrap Me Up (Radio Edit)"
 The Bucketheadse: "Got Myself Together (Hustlers Convention Radio Edit)"
 Solid Base: "Mirror, Mirror (Radio Mix)"
 La Bouche: "I Love To Love (Radio Mix)" 
 Tanja Marian: "My Boy Lollipop '95 (Presenter – Tequila) (Radio Edit)" 
 Orange Blue: "Sunshine Of My Life (Radio Edit)" 
 Gener8: "Boom Boom Down" 
 Bass Bumpers: "Keep On Pushing (New Radio Edit)" 
 Black Box: "A Positive Vibration (Remix – DJ Lelewel) (Radio Mix)"
 Smølferne: "Smølfe Cowboy Joe (Cotten Eye Joe)"

11
Album fra 1996